Document ID: 32012D0498

KOMISSION PÄÄTÖS,
annettu 17 päivänä elokuuta 2012,
päätösten 2010/2/EU ja 2011/278/EU muuttamisesta niiden toimialojen tai toimialojen osien osalta, joiden katsotaan olevan alttiita merkittävälle hiilivuodon riskille
(tiedoksiannettu numerolla C(2012) 5715)
(ETA:n kannalta merkityksellinen teksti)
(2012/498/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 10 a artiklan 1 ja 13 kohdan,
sekä katsoo seuraavaa:
(1)
Komission päätöksessä 2010/2/EU (2) vahvistetaan direktiivin 2003/87/EY nojalla luettelo niistä toimialoista ja toimialojen osista, joiden katsotaan olevan alttiita merkittävälle hiilivuodon riskille.
(2)
Komission päätöksessä 2011/278/EU (3) määritellään direktiivin 2003/87/EY 10 a artiklan mukaisesti unionin laajuiset säännöt päästöoikeuksien yhdenmukaistettua maksutta tapahtuvaa jakoa varten.
(3)
Joka vuosi toimialoja ja toimialojen osia koskevaan luetteloon voidaan lisätä toimiala tai toimialan osa, jonka katsotaan olevan altis merkittävälle hiilivuodon riskille, jos on osoitettu analyyttisessä raportissa, että toimiala tai toimialan osa täyttää toimialan tai toimialan osan toimintoihin merkittäviä vaikutuksia aiheuttaneen muutoksen jälkeen direktiivin 2003/87/EY 10 a artiklan 14-17 kohdassa vahvistetut perusteet.
(4)
Jotkut toimialat, joiden ei päätöksessä 2010/2/EU havaittu olevan alttiita merkittävälle hiilivuotoriskille NACE 4-tasolla, jaettiin osiin, ja muutamat toimialojen osat, joiden tilanne erosi muusta toimialasta tiettyjen erityisominaisuuksien vuoksi, arvioitiin. Arviointi osoitti, että toimialan osat ”Lasikuituinen ohutlevy (voiles), matot, levyt ja niiden kaltaiset tuotteet, muut kuin kudotut kankaat” ja ”Kuonavilla, kivivilla ja niiden kaltainen kivennäisvilla (myös näiden keskinäiset sekoitukset), massatavarana, levyinä tai rullina” voidaan selvästi erottaa muista toimialojen osista erityisten ominaisuuksien perusteella ja että ne täyttävät direktiivin 2003/87/EY 10 a artiklan 15 kohdassa vahvistetut määrälliset perusteet. Siten ”Lasikuituinen ohutlevy (voiles), matot, levyt ja niiden kaltaiset tuotteet, muut kuin kudotut kankaat” ja ”Kuonavilla, kivivilla ja niiden kaltainen kivennäisvilla (myös näiden keskinäiset sekoitukset), massatavarana, levyinä tai rullina” olisi lisättävä luetteloon niistä toimialoista ja toimialojen osista, joiden katsotaan olevan alttiita merkittävälle hiilivuodon riskille.
(5)
NACE 4-tason koodi 2614 ”Lasikuitujen valmistus” koostuu kahdesta kuusinumeroisesta Prodcom-koodista: ”261411 Raakalanka (slivers), jatkuvakuituinen kiertämätön lanka (rovings), lanka ja silputut säikeet lasikuidusta” ja ”261412 Ohutlevy (voiles), matot, levyt ja niiden kaltaiset tuotteet, lasikuitua, muut kuin kudotut kankaat”. Kuusinumeroisen Prodcom-koodin 261411 kattaman toimialan osan katsottiin päätöksessä 2010/2/EY olevan altis merkittävälle hiilivuodon riskille. Kun lisätään myös Prodcom-koodi 261412 luetteloon niistä toimialoista ja toimialojen osista, joiden katsotaan olevan alttiita merkittävälle hiilivuodon riskille, katetaan koko toimiala NACE 4-tasolla 2614. Näin ollen selkeyden vuoksi ja päällekkäisyyden välttämiseksi NACE 4-tason koodi 2614 on lisätty luettelon 1.2 osaan ja Prodcom-koodi 261411 poistettu 2 osasta.
(6)
Sen vuoksi olisi muutettava päätöksiä 2010/2/EY ja 2011/278/EU.
(7)
Tässä päätöksessä säädetyt toimenpiteet ovat ilmastonmuutoskomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Päätöksen 2010/2/EU muuttaminen
Muutetaan päätöksen 2010/2/EU liite tämän päätöksen liitteen I mukaisesti.
2 artikla
Päätöksen 2011/278/EU muuttaminen
Muutetaan päätöksen 2011/278/EU liite I tämän päätöksen liitteen II mukaisesti.
3 artikla
Osoitus
Tämä päätös on osoitettu kaikille jäsenvaltioille.
Tehty Brysselissä 17 päivänä elokuuta 2012.

Labels: 1
19
20